
ATSPINDŽIAI 


4 numeris 


Lietuvos Universiteto pirmųjų gyvenimo metų apžvalga. 


Sių 1923 metų vasario 16 dieną mūsų Almai teko 
švęsti savo pirmosios metinės sukaktuvės. "Tos Dienos 
iškilmingame Universiteto Tarybos posėdyje, į kurį atsilankė, 
be mokslo personalo, Seimo Pirmininkas, Ministeris Pir- 
mininkas, Švietimo Ministeris, Lietuvos Episkopato ir Di- 
Universiteto sekretoriui, teko nepaprastos garbės — patiekti 
tų pirmų Universiteto metų apžvalgą. Kas ten būvo pers- 
kaityta suglaustoje, sutrumpintoje formoje, čią paduodama 
pilniau, nebevartojant anų sutrumpinimų, kurie tuomet buvo 
reikalingi, atsižvelgiant į esamo Vyriausybės atstovų dispo- 
zicijoje laiko trumpumą. 

1. Universiteto kūrimas ir gyvenimo pradžia. — 
Pirmi Lietuvos Universiteto gyvenimo metai — tai gimimo 
ir organizavimosi pradžios metai. 

Gimimas buvo nelengvas ir painus. Jis buvo net 
dusyk sutrukdytas, pirmą kart — Lietuvos priešų žygiais, 
antrą kart — pačių piliečių ginčais. 

Kad ne Lietuvos priešų užplūdimas, šioji Alma būtų 
sukurta jau 1919 m. sausio | d., kaipo Vilniaus Universi- 
tetas. "Taip buvo nusprendęs atgimstančios Lietuvos val- 
stybės vyriausias laikinas organas — Valstybės Taryba, 
jau 1918 m. gruodžio 5 d. priėmusi „Vilniaus Universiteto 
Statutą.“ Tai būtų buvę ne kas kita, kaip atgaivinimas se- 
nojo Vilniaus Universiteto, rusų valdžios 1832 m. uždaryto. 
Deja, rusų ir lenkų neprietelingi žygiai privertė mūsų lai- 
kinąją vyriausybę pasitraukti iš Vilniaus į Kauną, kur jos 
išgalės tapo tiek absorbuotos kovomis su valstybės užpuo- 
likais (lenkais, rusais bolševikais ir bermontininkais) ir val- 
stybės aparato organizavimu, jog valstybinio Universiteto 
kūrimą prisiėjo atidėti ilgesniam laikui. Vis belaukiamą 
tokį Universitetą kuriam laikui pavaduoti teko žinomiems 
Kauno Aukštiesiems Kursams — privačiai aukštajai mo- 
kyklai, įsteigtai privačia iniciativa ir visuomenės pastango- 
mis, ne valstybės lėšomės, ir veikusiai nuo 1920 m. sausio 
27 d. iki šio Lietuvos Universiteto įkūrimo. 

Mūsų Universiteto įkūrimas, vyriausybės planais, būtų 
turėjęs įvykti ne vasario mėnesį praeitų metų, tik jau [921 
metų rudens pradžioje. Tam tikro statuto sumanymą Svie- 
timo Ministerija (ministeriaujant dar p. K. Bizauskui) buvo 
patiekusi Ministerių Kabinetui jau gegužės mėnesio pra- 
džioje anais 1921 m. Iš Ministerių Kabineto to statuto 
projektas buvo atiduotas Steigiamajam Seimui rudens sesijos 
pradžioje, ir neužilgo tą patį rudenį statutas imta svarstyti 
pirmu skaitymu, bet, nelaimei, to įstatymo svarstymas tiek 
sukėlė ginčų (kaip pačiame Seime, taip ir spaudoje) ir tiek 
užsitęsė jog galutinas Lietuvos Universiteto statuto priėmi- 
mas teįvyko vos pavasarį 1922 metų, kovo 24 d., o įsta- 
tymo paskelbimo „Vyriausybės Ziniose“ sulaukta tik ba- 
landžio 22 d. 

Tuo tarpu ir valstybės, ir visuomenės, ir besimoki- 
nančios jaunuomenės reikalai nebepakentė tokio perilgo 
dalykų tęsimo, ir faktiškai, naujo šviet. Ministerio prof. P. 
Juodakio energijos dėka, ši Alma Mater tapo provizoriniu 
būdu sukurta dar porą mėnesių prieš įstatymo paskelbimą. 
Atatinkamas vyriausybės dekretas, į kurio prasmę paskui 
nenorėjo gana įsigilinti kai kurie pačios Almos malkon- 
tentai, skambėjo šitaip: „1922 metų vasario mėnesio 13 dieną 
Ministerių Kabinetas, vaduodamasis Vilnaus univer- 
sito įsteigimo įstatymu irturėdamas omeny Steigia- 
majame Seime svarstomąjį universito statuto 
projektą ir universito atidengimo klausimo pribrendimą ir 
reikalingumą, nutarė 1922 metų vasario mėnesio 16 d. 
atidengti universitą Kaune. — Universito atidengimą įvyk- 
dyti pavedama Svietimo Ministeriu“. Ein. Respublikos 
Prezidento par. vasario 16 d. patvirtino Svietimo Ministerio 
pristatytuosius kuriamojo Universiteto rektorių ir fakultetų 


dekanus; fakultetams tapo paskirti pirmieji mokslo perso- 
nalo „branduoliai“ — po 5 asmenius kiekvignam ir, metai 
atgal, numatytą 16 vasario dieną — tautos šventės, dieną — 
didžioje universiteto salėje įvyko tiek lauktojo universiteto 
atidarymo iškilmė, dalyvaujant Respublikos Prezidentui, 
Ministeriui Pirmininkui, Sviet. Ministeriui, Episkopato na- 
riams, pirmutiniam Universiteto profesūros bianduoliui ir 
gausingai šviesuomenei su mokslo jaunuomenės būriais. 

Pirmųjų studentų, o taipogi ir laisvųjų klausytojų pri- 
iminėjimas pasibaigė maždaug kovo mėn. pusėje. Pirmasis 
klausytojų komplektas, ir tai virš 300 žmonių, Universitetui 
teko iš buvusių Kauno Aukštųjų Kursų. 

Kovo mėnesio antroje pusėje jau visuose fakultetuose 
ėjo mokslas. 

2. Mokslo personalo papildymo ir sugrupavimo 
tvarka. Fakultetų branduoliai nuo pat pradžios rūpinosi pa- 
pildyti savą mokslo personalą. Naujų mokslo personalo narių 
parinkimai pradžioje, einant Vilniaus Universiteto statutu, 
būdavo sutariami atatinkamuose fakultetuose, o galutinai 
priimami tik plenarėje viso Un-to Taryboje, kur savu laiku 


„buvo plačiai aptarta ir nustatyta naujų profesorių kvietimo 


tvarka. Paskui, kai tapo paskelbtas Steig. Seimo priimtasis 
statutas, privalomas Kauno Universitetui (56 $), visi mokslo 
personalo parinkimai ir promocijos daroma vien pačių fa- 
kultetų tarybose, nes šiuo reikalu fakultetai tapo visai auto- 
nomingi nurodytomis Un-to Statuto III ir IV skyriuje sąly- 
gomis. Ten nurodytus reikalavimus aiškiau turi detalizuoti 
ruošiamas Un-to regulaminas. . 

Pradedant Un-to gyvenimą, kai arčiau laikytasi Vilniaus 
Universiteto statuto normų, vyresnysis fakultetų personalas 
etatiniu atžvilgiu buvo suskirstytas tik į du laipsnių, t. y. į 
profesorius ir docentus. Naujasis statutas numatė daugiau 
laipsnių pačiame vyriausiame mokslo personale, butent nu- 
matė: a) ordinarinius profesorius, b) ekstraordinarinius pro- 
fesorius ir c) docentus, be privatdocentų, kurie nesiskaito 
etatiniais. Eidamos naujai paskelbtu statutu, fakultetų tary- 
bos, dar pries baigiant pavasario semestrą, perrinko ir nau- 
jai sugrupavo visą savo vyresnįjį mokslo personalą. 

3. Un-to vykdomųjų organų išvystymas. 

Pirmaisiais mėnesiais, naujos įstaigos vykdomojo organo 
pareigas ėjo, kaip tuomet buvo tariama, „Dekanų Taryba“ 
su Rektorium priešakyje; neužilgo tat imta vadinti Uni- 
versiteto Senatu. Cionai buvo tada iš viso tik šeši asmenys. 
Kaip norėjo Vilniaus U-to statutas, „ligi nesuaugus uni- 
versitetui“ visa šios kolegijos sudėtis parėjo dar ne nuo 
rinkimų, tik nuo „didžiosios vyriausybinės valdžios“, taigi 
nuo Respublikos Prezidento dekreto. Pažymėsime, jog tuo 
laiku dar nebuvo šalia U-to Senato aiškiai apibrėžtos U-to 
Valdybos sudėties — Ypačiai svarbiems viso uni- 
versiteto reikalams buvo šaukiami visos profesūros, kaipo 
Un-to Tarybos, posėdžiai. 

Einant naujai priimto statuto nurodymais, Un-to Ta- 
rybos posėdžiuose gegužės mėn. 1922 m. tapo sudaryta 
pirma rinktoji Un-to Valdyba iš trijų asmenų — Rektoriaus, 
Prorektoriaus ir Sekretoriaus (kurs drauge yra U-to Tarybos 
ir Senato sekretorius). Kadangi naujuoju statutu U-to Se- 
natą sudaro minėtieji trys asmenys kartu su fakultetų 
dekanais, tad nuo gegužės mėn. 12 dienos Senatas turėjo 
jau 8 narius. Kiek vėliau, atsiradus dar vienam naujo 
fakulteto dekanui, U-to Senatas pasiekė pilno savo narių 
skaičiaus — 9 asmenų. 

U-to Senato sudėtis buvo gana pastovi. Yra pasikeitę 
tik du dekanai. Pirmas teologijos fakulteto dekanas, pre- 
latas Maironis-Mačiulis, kitų pareigų trukdomas, pasišalino 
nuo dekanavimo jau antrame mėnesyje; į jo vietą stojo 
prof. P. Būčys. Išėjus naujam statutu, esamieji dekanai 
buvo Fakultetų Tarybose perrinkti be jokių pakeitimų. Bet 

neužilgo pasišalino buv. Socialinių Mokslų fakulteto dekanas 
prof. Valdemaras, nesutikdamas tuojau imtis savo fakulteto 
reorganizacijos atatinkamai naujam statutui; jį pakeitė prof. 
M. Biržiška. — Rinkimų keliu sudarant U-to Valdybą 
gegužės mėn., viso Universiteto Taryba Rektorium perrinko 
tą patį profesorių Joną Simkų. 

Nauji Un-to vykdomojo organo rinkimai numatomi tik 
pavasario semestro gale. Pirm to laiko, nežiūrint Rekto- 
riaus ir Prorektoriaus pastangų atsistatydinti, nei U-to 
Senatas, nei U-to Taryba nesutiko daryti pakeitimų U -to 
Valdyboje. Fakultetų Tarybos laikėsi tokio pat nusista- 
tymo savų dekanų atžvilgiu. 

U-to Senatas, Universitetui besitvarkant, turėjo labai 
daug įvairiausių reikalų; todel jam teko posėdžiauti kas 
savaitę arba ir dažniau. Nuo praeitų metų vasario 16 d. 
iki šių 1923 metų to mėnesio 16 d., Senatas yra turėjęs 
46 posėdžius. Renkantis Senatui nebuvo atsitikimo, kad 
trūktų kvorumo, dažniausiai būdavo pilnas visų narių skai- 
čius. — Universiteto Valdybai teko pakelti einamų reikalų 
tiek, jog Rektorius kasdien turėjo daug darbo valandų. 

Įstaigos vyriausią organą, Universiteto Tarybą, sudarė 
visų fakultetų vyresnysis mokslo personalas ir U-to garbės 
profesoriai, bet privatdocentai gali dalyvauti tik patariamuoju 
balsu. Metinių sukaktuvių dieną išpuolė jau dešimtas U-to 
Tarybos posėdis. Jai teko rūpinti tam tyčia įstatymo (U-to 
statuto) rezervuotieji dalykai, o taipogi eilė visokių pasitai- 
- komų itin svarbių visam universitetui reikalų, kurie į šią 
instanciją patenka paprastai per U-to Senatą. 

Visokeriopiems Universiteto reikalams rūpinti, daug 
kartų ar tai Senato ar tai kitos kurios instancijos buvo 
sudaromos įvairios specialės komisijos. Apie visas čia ne- 
kalbėsime, bet negalime palikti iš jų tarpo bent tokių, 
kurios turi patvarių Un-to vykdomųjų organų pobūdžio. 
Taip, turint galvoje plačius organizuojamos Un-to bibliote- 
kos reikalus, jau pirmame pusmetyje tapo sudaryta nuola- 
unė Bibliotekos Komisija, kurion įeina pirmininku — uni- 
versiteto prorektorius, gi nariais — deleguotieji atskirų 
fakultetų atstovai (po vieną nuo fakulteto) ir etatinis biblio- 
tekos vedėjas (direktorius) specialistas. Kitos dvi nuola- 
tinės komisijos yra numatytos pačiame U-to statute.  Sių- 
dviejų viena, vadinama Ūkio Globos Taryba, iš keturių 
narių, liko sudaryta Un-to Senato tuojau, kai tik tapo 
paskelbtas dabartinis mūsų Almos statutas; šioji Taryba 
drauge su Rektorium tvarko ir valdo Universiteto turtą. Antra 
statuto numatytoji nuolatinė komisija vadinasi Un-to Tei- 
smas, kurį turi sudaryti „po vieną atstovą nuo kiekvieno 
fakulteto tarybos ir po vieną nuo kiekvieno fakulteto 
studentų“ (statuto 46 $). Fakultetų Tarybos negaišuo- 
damos parinko teisman savo atstovus. "Tačiau visiškas 
to organo sudarymas ir jo funkcionavimas liko iki pat 
metų galo suvėlintas per tai, kad studentai, tinkamai ne- 
supratę prasmės to universitetinės autonomijos padaro, ilgą 
laiką nesiryžo deleguoti ten savų atstovų. 


4. Universiteto sudėtis fakultetais. — Universi- 
tetas pradėjo savo gyvenimą, turėdamas tik 5 fakultetus: 
1) Teologijos, 2) Socialinių mokslų, 3) Medicinos, 4) Gam- 
tos ir Matematikos, 5) Technikos. 

Jau pirmame pusmetyje fakultetų sudėtyje įvyko stambi 
atmaina. Būtent, į vietą jau veikusio bendresnio Socia- 
linių Mokslų fakulteto, naujai paskelbtasis U-to statutas 
numatė du atskiru fakultetu: vieną — Humanitarinių Mokslų, 
kitą — Teisių. Humanitarinis fakultetas iš buvusio 
bendresnio „susiorganizavo gana greitai tame pačiame pus- 
metyje. Teisių fakulteto organizacija, kilus kai kurioms 
painiavoms, gerokai nusitęsė, taip jog studentams teisinin- 
kams teko nustoti vieno semestro. Galų gale šio fakulteto 
branduolis liko paskirtas Valstybės Prežidento dekretu 
birželio 20 d. 1922, gi faktiškai fakultetas susiorgani 


tik rugsėjo mėnesyje. 

Naujuoju statutu pasikeitė taipogi Teologijos fakulteto 
struktūra. Šisai tapo dvilypis, Teologijos-filosofijos 
fakultetas; čia, filosofiškoje fakulteto dalyje, įvesta eilė 
svietiškų katedrų, turinčių artimesnio santykio su katalikų 
pasaulėžiūra. 


5. Fakultetų skyrių plėtimas. — Un-to statutas 
yra numatęs ne tik fakultetų skaičių ir jų sudėtį katedro- 
mis, bet dar tam tikrus skyrius, bent keturių fakultetų ri- 
bose, palikdamas fakultetams teisę (11 S) steigti ir naujus 
skyrius. 

Pirmais metais dar nevisi statuto nurodyti skyriai su- 
daryta. 

Teologoijos — Filosofijos fakultete ėmė veikti: 
a) teologijos, b) filosofijos ir <) teisių skyriai. — Pirmame 
skyriuje, nuo 1922 m. rudens semestro pati teologija eina- 
ma dviem ruožais: 1) bendruoju, kuriame nėra ypatingos 
teologijos šakose specializacijos, ir 2) specialiu ruožu, bū- 
tent jau tam tikra specializacija, duodančia teisės gauti 
mokslo laipsnius. — Filosofijos skyriuje jau įvesta eilė 
„šakų“ su nustatyta specializacija ne tik filosofijos, bet ir 
pedagogijos bei socialogijos srityse. Kitiems mokslo me- 
tams organizuojama du nauji skyriai: istorijos ir literatūros. 

Humanitarinių mokslų fakultetas savo iniciatyva 
sudarė 4 skyrius: a) kalbotyros, b) literatūros, c) istorijos ir 
d) filosofijos. Šis paskutinis ėmė veikti tik antriems mok- 
slo metams prasidėjus. 

Teisių fakultetui skyriai statute nebuvo nusatyti 
ir jame, kaipo vėliau sudarytame, skyrių tuo tarpu dar ne- 
įvesta, bet einama prie jų sudarymo artimiausioje ateityje. 

Matematikos — Gamtos fakultete statutas bu- 
vo numatęs 5 skyrius. Fakulteto Taiyba 1922 m. birželio 
21 d. eidama U-to statuto 11 $, fakultetą suskirstė kiek 
kitaip, 4 skyriais. Jų veikia jau trys: a) matematikos - fi- 
zikos, b) fizikos—chemijos ir <) biologijos. Sis paskutinis, 
nors turi ne tik mokslo personalą, bet ir turtingų mokslo 
reikalams kolekcijų, ilgą laiką negalėjo normaliai veikti del 
vietos stokos. Del to kentėjo labiausia botanikų darbas. 
Skyriaus padėtis žymiai pagėrėjo metams baigiantis, kai 
fakultetu: teko Gamtos Tyrimo Stotis, tiek reikalinga bi- 
ologijos praktikos darbams.— Visi dėstomieji fakulteto sky- 
riuose mokslai, griežtesnės specializacijos dėliai, yra dar 
suskirstyti 8 ciklais (jie nurodyti ir aiškinami „Lietuvos 
Universiteto“ 56 ir 66 p. 522). — Rengiamasi atidaryti ir 
paskutinį agronomijos — miškininkystės skyrių. Turint pla- 
ningai sutvarkytus artymųjų mokslų ciklus, ir šitas skyrius, 
gavus vietos praktikos darbams Fredoje, gali būti tuoj ati- 
darytas be didžio nuostolio jau esamų studentų semestrams. 

Medicinos fakultete jau veikia visi keturi sky- 
riai: a) medicinos, b) farmacijos, c) veterinarijos ir d) odon- 
tologijos. — Del vietos trūkumo ilgai gavo kentėti labiau- 
siai veterinarijos skyrius, neturėdamas buto būtiniausiai gy- 
vulių anatomijos katedrai. Padėtis buvo tiek kritinga, jog 
metų gale fakultetas turėjo galvoti apie to skyriaus likvi- 
davimą. To išvengta, gavus vietos karo veterinarijos mo- 
kykloje Sančiuose. — Medicinos skyriui pavyko sukrauti 
ir išplėsti didelį anatomikum'o turtą—labai turtingą skele- 
tų kolekciją, o taipogi žymų rinkinį preparatų su patalogi- 
niais egzemplioriais embriologijos srityje. 

Technikos fakultete, iš numatytų keturių, tuo 
tarpu veikia tik du skyriai: a) statybos ir b) mechanikos. 
Kitų dviejų (elektrotechnikos ir chemijos) atidarymas numato- 
mas ateinantį rudenį. 

6. Mokslo personalo sudėtis. — Pradėdamas gy- 
venimą, Lietuvos Universitetas turėjo tik 25 vyresniojo 
mokslo personalo narius. (Gale pirmo pusmečio (pavasario 
semestras baigta 30 birželio d. 1922 m.) visame Universitete 
buvo profesorių 20, docentų 18, lektorių I, asistentų 8, 
orantų 2 ir odontolog. technikų |. Toliau visi fakulte- 
tiek žymiai papildė savą mokslo personalo sudėtį, jog 

rudens semestro gale Universitete buvo: 45 ordinariniai bei 
ekstraordinariniai profesoriai, 23 docentai, 4 privatdocentai, 
tad viso vyresniajame mokslo personale 72 asm., ir dar 
35 asmenys jaunesniojo mokslo personalo (lektorių, asi- 
stentų, prozektorių, laborantų ir kitų). 

Cia reikia konstatuoti, jog, bendrai imant, mokslo per- 
sonalo branduolį jaunam universitetui pasisekė sudaryti iš 
lietuvių, — jau tai profesoravusių užsienio aukštosiose mo- 
kyklose, jau tai kaipo lektorių, išmėginusių savo pajėgas 
Kauno Aukštuosiuose Kursuose, jau tai kitose mokyklose 
pasižymėjusių ypatingais dėstymo gabumais ar mokslo ra- 
stais. Pasirodė, jog galinčių mokslo darbą dirbti lietuvių 
tautoje yra daugiau, negu kai kurie tikėjo.—Reikalui esant, 
Universitetas naudojosi ir kitais svetimų šalių profesoriais, 
kad ir nemokančiais lietuvių kalbos, 
mokslų dėstomoji kalba. Eidama Un. Statuto 2$ (pastaba), 
Un-to Tatyba yra leidusi kai kuriems profesorams laiki- 
nai dėstyti kitomis kalbomis, butent 2 — vokiečių kalba ir 
7—rusų kalba. Ne lietuvių skaičiuje, Universiteto profe- 
sūros eilėse darbavosi atstovai šių tautybių: rusų, vekiečių, 
vengrų, latvių ir žydų. Jie sudarė arti 1276 , lietuviai arti 8845 

7. Universiteto klausytojai. — Klausytojų pri- 


ėmimo pagrindinės sąlygos, bendrais bruožais, buvo“ 


nustatytos pačiame U-to Statute (37—39 SS). Paskiau, 
jau tai U-to Senato, jau tai atskirų fakultetų nutarimais 
jos tapo labiau detalizuotos. Atatinkami nutarimai buvo 
skelbiami „Lietuvoj“, o taipogi atskirų fakultetų taisyklių 
rinkiniuose ir galop įtraukti į bendrą pirmą Un-to metraštį 
(„Lietuvos Universitetas. — The University of Lithuania,“ 
Kaunas, 1923.). 

Un-to klausytojų skaičius ir jų pasiskirstymas 
fakultetuose pavasario semestro gale atrodė šitaip: I) Teol.- 
filos. fak. studentų 26, laisvųjų klausytojų nebuvo; II) Hu- 
manit. m. fak. stud. 30 ir laisvųjų klaus. 20 (tad iš viso 50); 
III) Teisių fak. stud. 104, laisv. klaus. 20 (iš viso 124); 
IV) Matematikos-Gamtos fak. stud. 29, laisv. kl. 3 (iš 
viso 32); V) Medicinos fak., imant visus 4 skyrius bendrai, 
stud. 158 ir laisv. kl. 32 (iš viso 190); VI) Technikos 
fak. stud. 48, laisv. kl. 2 (iš viso 50). 

Tad visame Universitete pavasario semestre buvo stu- 
dentų 395 ir laisvųjų klausytojų 77, iš viso 472 klausytojai. 

Antrame pusmetyje, t. y. rudens semestre, klausytojų 
skaičius pašokėjo labai žymiai, labiau neg antra tiek. 
Rudens semestro gale visų klausytojų Universitetas turėjo 
1128, jų tarpe studentų 979 ir laisvų klaus. 149. Fakul- 
tetais jie skirstėsi šitaip: I) Teol.-filos. 92 (stud. 65 ir 
l. klaus. 27); II) Humanitar. 97 (stud. 72 ir I. kl. 25); 
III) Teisių 242 (stud. 205 ir I. kl. 37); IV) Matemat.- 
Gamtos 137 (stud. 109 ir I. kl. 28); V) Medicinos, visų 
4 skyrių bendrai, 425 (stud. 373 ir laisv. kl. 52); 
VI) Technikos 162 (stud. 155 ir laisv. kl. 7). — Bendrai 
imant, skaičiumi viršijo vyrai: vyrai sudarė arti 68 0/o visų 
klausytojų, moterys arti 320/0. 

Un-to gyvenimas rodo jog studentų skaičius didėja 
tokiu tempu, kad net ir Vilniu su laiku grįžus į Lietuvos 
valstybę, nebus galima tenkintis vienu Universitetu ir bus 
reikalo laikyti bent du, tariant — ir Vilniuje, ir Kaune. 

Klausytojų studijų semestrų atžvilgiu tenka pažymėtis 
kad jau pirmais Universiteto metais buvo atidaryta ne tik 
du pirmuoju semestru, bet daug daugiau. Taip šit Mate- 
matikos-Gamtos, Medicinos ir Technikos fakultetai rudenį 
šalia pradedamųjų turėjo atidarę net V semestrą. Tai 
buvo galima ivykinti del to, kad univetsitetan stojo ne tik 
paprasti maturistai, bet ir žymus skaičius toliau pastumėjusių 
savas studijas jau tai buv. Aukštuosiuose Kursuose, jau tai 
kitose atatinkamose mokyklose ir tuo būdu pasiruošusių 
aukštesniems semestrams. 

Tautybės atžvilgiu statistiką padaryti mūsų sąly- 
gose buvo gana keblus dalykas. Ji daroma su tam tikrais 

anketos laPeliais, kuriuos klausytojai turi parašyti savc 
ranka. Kadangi nevisuomet tai daroma noringai, statistikos 
šiame punkte suvedimas labai užsitęsė, ir visai tikrus rezul- 
tatus galima bus paskelbti tik kiek vėliau. "Tuo tarpu tik 
bendrai galima pasakyti, kad lietuvių yra arti 560/0, o kitų 
tautybių (labiausiai žydų) arti 44 0Jo, tad nelietuvių tautybės 
studentai (-tės) žalio pernelyg aukštą nuošimtųį. Tai 
atsitiko ne tik del to, kad statutas nėra nustatęs jokių 
procentinių normų tautybės atžvilgiu, bet ir del to, kad 
statute nebuvo griežtai sureguliuotas lietuvių kalbos mokėjimo 
klausimas jau stojant į Universitetą. Todel klausytojų 
skaičiuje radosi labai daug tokių, kurie dar nemoka dėsto- 
mosios kalbos, kas negalėjo nekliudyti studijų sėkmingumui 
ir pačių klausytojų tarpe kartais kėlė nesusipratimų, žalingų 
ramiam įstaigos darbui. Un-to Senatas negalėjo neatkreipti 
į visa tai dėmesio ir antrame pusmetyje ėmė ieškoti prie- 
monių, kaip garantavus reikiamą dėstomos (lietuvių) kalbos 
mokėjimą, o tuo pačiu studijų sėkmingumą nuo pat įstojimo 
laiko, ir tuo reikalu įnešė atatinkamus sumanymus Un-to 
Tarybon (šičia tas dalykas liko sureguliuotas antriems Un-to 
metams prasidėjus). 

Į Ur-to klausytojų skaičių buvo priimami ne tik Lietuvos 
piliečiai, bet ir svetimšaliai. Ministerių Kabineto nutarimu 
šiems mokslo metams studentai svetimšaliai turėjo mokėti 
ne daugiau, kaip mūsų piliečiai. Apie tai Universitetas 
atatinkamu keliu yra pranešęs Vokiečių Atstovybei, o taipo- 
gi Latvių ir Estų aukštosioms mokykloms. š 

Studentų mokesčiai, kaip imatrikulavimo (įrašų) taip 
ir semestriniai, buvo, palyginamai, nedideli. Pirmame ir 
antrame pusmetyje, per valiutos svyravimą ir keitimą, jie 
išpuolė nevienodai: pradžioje mokėta įrašų 100 auksinų ir 
semestrinių 500 a., antram gi semestrui (Ministerijos raštu 
„1922/23 m. metų pirmam pusmečiui“) Ministerių Kabineto 
1922.X. 23 nutarimu, už Un-to kursų lankymą ir naudoji- 
mąsi mokslo priemonėmis nustatytas mokestis jau 40 litų, 
o kitam semestru dar truputį kilstelėja — iki 50 litų, 
plus už imatrikulavimą 5 lt. Nors savyje tokie mokesčiai 
atrodo net permaži (ypač atsiminus materialių mokslo prie- 
monių laboratorijose naudojimą), tačiau del bendrai sunkių 
ekonomiškų krašto sąlygų, valiutos pakeitimo laiktarpyje moke- 
sčių lytais sumokėjimas atsiėjo studentams nelengvai ir taip 
užsitęsė, jog Un-to valdyba turėjo rūpinti prolongatų reikalą. 

Savo ekonomiškiems ar šiaip kultūros reikalams rūpinti 
Un-to klausytojai dar pirmais metais įsteigė keletą studentų 
organizacijų, kurių įstatus tvirtino Senatas, ein. stat. 44 $. 
Taip I m. gegužės mėn. 18 d. patvirtinti įstatai 
„Lietuvos Universiteto Studentų Savišalpos Draugijos“, 
2) gegužės 24 d. — „L. U-to Lietuvių Katalikų Šiadenių 
Ateitininkų Sąjungos“, 3) rugsėjo 21 d. — „L. U-to Stu- 
dentų Socialistų Draugijos“, 4) lapkričio 9 d. „Lietuvių 
Studentų Tautininkų Korporacijos“. Naujų metų pradžioje 
patvirtinta dar dviejų organizacijų įstatai: 5) 1923 m. vasario 
22 d. „L. U-to Studentų Medikų Draugijos“ ir 6) tą pačią 
dieną „L. U-to Studentų Žydų Kultūrinio Susivienijimo“. 


8. Universiteto laikymo išlaidos. Nuo pradžios, 
t. y. nuo įkūrimo dienos iki spalių | d., skaitant dar vokiš- 
komis markėmis, Un-to išlaikymas valstybės iždui kainojo 
5.730.738 auksinus ir 86 skatikus; anuomet pavertus litais, 
būtų buvę tat arti 28.653 lt. — Nuo spalių mėn. pradžios 
iki 1922 metų galo Un-tas iždui atsiėjo dar 190.178 lt. ir 
6l ct. Tad iš viso pirmieji Un-to gyvenimo metai kainojo 
valstybei 218.832 lt. — Išlaidos skirstėsi šitaip: Un-to 
mokslo personalo ir kitų tarnautojų algoms 121.992 lt. (su 
centais), mokslo priemonėms 54.345 lt. (su ct.) ir ūkio 
išlaidoms 42.493 lt. (su ct.) 

Vokiečių valiutos vartojimo laikotarpyje, del šios valiu- 
tos nepastovumo ir galop katastrofingo kritimo, žymiai gavo 
kentėti Un-to reikalai kaip įsigyjant mokslo priemones, taip 
ir tvarkant įvairius įstaigos ūkio dalykus. 

Svyruojant, o paskui ir pasikeičiant valiutai, šiek tiek 
svyravo ir Vyriausybės nusistatymas Un-to mokslo personalo 
atlyginimo reikalais. Pačioje pradžioje aukščiausia, tariant 
ordinarinio profesoriaus pagrindinė alga buvo nustatyta 
3000 auksinų mėnesiui, kitiems laipsniais vis mažiau. 
Kadangi vyresnysis mokslo personalas, be Universiteto 
bibliotekos, neišvengiamai turi rengti ir laikyti dar savąjį 
mokslo darbo varstotą — daug kainojančių knygų rinkinius — 
tad šalia algos profesoriams ir docentams buvo paskirtas 
dar honoraras — po 300 auks. už savaitinę pamoką mėne- 
siui, t. y. !/10 ord. profesoriaus algos. Valiutai krintant, 
pagrindinė alga buvo keliama maždaug proporcingai valiutos 
kritimui, bet honorarai ilgą laiką likosi sustingusiame pirmu- 
tiniame skaitmenyje. Un-to personalą provizoriniai įtraukus 
į naujai sudarytą valstybės tarnautojų kategorijų lentelę, 
dvilypė profesūros atlyginimo sistema pasiliko ir toliau, bet 
honorarų dydis jau senai nebesiekia nei pusės pirmykštės 
su alga proporcijos. Kaip Un-to Senatui, taip ir visai 
U. Tarybai buvo aišku, jog permenkos profesūrai materialės 
sąlygos daro skriaudą pačiam mokslo darbui, versdamos 
docentus ieškotis pašalinių tarnybų ir darbų. Koks turėtų 
būti, U-to Tarybos išmanymu, mokslo personalo atlyginimas, 
ji yra pareiškusi 1922 m. spalių 15 d. posėdyje, svarsty- 
dama Un-to sąmatą 1923 metams. Tie Un-to pageidavimai 
ir platus motyvų išdėstymas buvo įteikti Sviet. Ministerijai 
spalių 27 d. ir lapkričio 30 d., bet iki šiai dienai Un-to 
personalo atlyginimas vis tebedaromas senomis normomis. 
Seimui iki šiol nesuskubus apsvarstyti Lietuvos Universiteto 
etatų, ir pats mokslo personalo atlyginimas tebėra provizorinis. 


9. Mokslo darbas ir sąlygos. Mokslo darbas 
pirmais Un-to metais turėjo pakelti visus organizacijos laiko- 
tarpio sunkumus ir painiavas, kurių nežino įsigyvenusios 
mokyklos. 
kurie jau turi aprūpintas laboratorijas, bibliotekas, turtingus 
archyvus, muzėjus, klinikas, observatorijas, botanikos sodus 
ir tt. Mūsų Almai teko rūpintis viso to kūrimu ar or- 
ganizavimu. Jei mūsų įstaiga būtų gimusi ir įsigyvenusi 
dar Vilniuje, ji būtų paveldėjusi tenai gana turtingą biblio- 
teką. (Čia, Kaune, kur pati valstybės biblioteka tebėra 
organizacijos pradžioje, Un-tui teko pradėti gyvenimą veik 
be bibliotekos. Tiesa, iš buv. Aukštųjų Kursų gauta ma- 
žytė biblioteka ir keletas laboratorijų. Bet tai buvo tik 
užuomazgos, bibliotekos ir laboratorijų pradmenys. Per 
metus Un-tui, jau tai supirkinėjimo jau tai dovanų keliu, 
pavyko labai žymiai padidinti mokslo knygų išteklių. "Tarp 
svarbiausių laimėjimų reikia pažymėti įsigytą ištisą prof. 
Adalb. Bezzenberger'iio biblioteką.  Podraug Un-tas darė 
pastangų aprūpinti biblioteką įstatymų keliu, patiekdamas 
vyriausybei atatinkamą spaudos įstatymo papildymo projektą, 
liečianų „privalomųjų egzempliorių“ reikalą Nemažai 
pastumėta pirmyn ir mokslo kabinetų bei laboratorijų ap- 
rūpinimas reikalingais instrumentais ir kitomis priemonėmis; 
šičia, greta užpirkimų, padėjo taipogi Valstybinė centrinė 
Technikos-Chemijos laboratorija savo aparatūros ištekliumi. 

Greta minėtųjų padedamųjų mokslo įstaigų organi- 
zavimo, prie mokslo darbo organizacijos (jau nebekalbant 
apie gyvų mokslo jėgų traukimą ir būrimą) reikia pri- 
skaityti taip pat apsvarstymą ir nustatymą mokslo eigos 
planų ir taisyklių visuose fakultetuose. Penki pirmiausia 
susiorganizavę fakultetai padarė tai dar pirmame pusmety 
(t. y. pavasario semestre, baigtame birželio 30 d.) Visi 
tie darbai reikalavo negirdėtai dažnų ir ilgų posėdžių kaip 
ištisų fakultetų tarybų, taip ir ypatingų komisijų ir paties 
Senato, gi tie amžini posėdžiavimai, greta kitų painiavų, 
gerokai trukdė mokslo veikalų ruošimą. Visgi jau pradėta 
leisti atskirų fakultetų organai, o kai kurie vyresniojo 
mokslo personalo nariai jau suskubo išspausdinti didesnius 
ar mažesnius mokslo raštus. Patirta, kad daugelis pro- 
fesorių ir docentų ruošia spaudai savus vaikalus; ypatingai 

rūpinamasi paruošti: universiteto kurso vadovėlius kurių 
savoje kalboje stoką taip skaudžiai jaučia mūsų studentai. 

Savaime aišku, kad mokslo darbas nuolat reiškėsi 
reguliarėmis profesūros paskaitomis ir pratybomis labora- 
torijose, seminaruose, proseminaruose ir p. 

Suprantamas dalykas, dabar dar netenka žymėti to, 
kas taip gražiai figuruoja senųjų universitetų atskaitos, 
tariant to, kas liečia skaičius baigusiųjų studentų, jų gau- 
tuosius mokslo laipsnius, jų patiektąsias arba spausdintąsias 
disertacijas. Tebūnie leista mums tuo tarpu pažymėti, jog bent 
mažesni dalykai —visokeriopi egzaminai mokslui beeinant— 
buvo daromi. Paprastai egzaminai buvo daromi kurio nors da- 
lyko pilną kursą išėjus; be to buvo daromi privalomi semest- 
riniai kolokvijumai. Nors studentų gyvenimo sąlygos buvo ga- 
na sunkios (gyveno dažniausiai iš tarnybos), profesoriams ly- 
ginamai neteko perdaug nusiskųsti del to viso, kas liečia eg- 
zaminų, kolokvijumų ir paskaitų lankymo reikalus. 

Un-to darbuotojai nepamiršo ir to, kas kitur vadinama 
„oeuvres d'extension universitaire“, viešų bei populerių 
paskaitų pavidale. Jų padaryta labai žymus skaičius, jau 
tai paties Un-to salėse šventadieniais, jau tai kitose miesto 
salėse. Prie šito „plėtimo“ darbo reikia taipogi priskirti 
tokį rimtą dalyką, kaip vidurinių (ir aukštesnių) mokyklų 
mokytojų vasaros kursai prie Universiteto, įvykdytieji 1922 m. 
nuo galo birželio iki rugpiūčio pradžios. 

Mielu noru Un-to personalas padėjo Sviet. Ministerijai 
ir kitame svarbiame reikale, kurs tiesioginai interesuoja ne 
tiek Un-tą, kiek valstybės organus ir pačią visuomenę. 
Čia turiu galvoje Valstybinę gydytojų egzaminuojamąją 
komisiją, kurioje pirmininkauja prof. Jurgeliūnas, o eilė kitų 
profesorių eina egzaminatorių pareigas. 

Į skaičių laimingųjų jauno Universiteto žingsnių įrašy- 
sime draugiškų ryšių užmezgimą su užsienių mokslinčiais 
ir mokslo įstaigomis bei organizacijomis. Lietuvos Un-tas 
gyvai dalyvavo Paduvos Universiteto 700 metų jubiliejuje, 
Vokiečių Gamtininkų ir Gydytojų Draugijos 100 metų su- 
kaktuvėse, atsiliepė į L. Pasteuro 100 metų gim. sukak- 
tuves, įteikdamas 1922—XII--27 Pasteur'o Institutui svei- 
kinamąjį raštą, suėjo į santykius su Mokslo Bendradarbiavimo 
Komisija prie Tautų Sąjungos. Tiems ryšiams megzti ir 
išlaikyti pradėjome siuntinėti užsienių bibliotekoms mūsų 
Un-to Fakultetų ar atskirų narių leidinius, tais pačiais reikalais 
išspausdinome 2 kalbose — lietuvių ir anglų — pirmą mūsų 
Almos metraštį, „Lietuvos Universitetą“. Negalima čia ne- 
paminėti, kad jauna mūsų Alma Mater turėjo džiaugsmo svei- 
kinti savo sienose garsų Paryžiaus lingvistą prof. A. Meillet'ą, 
Wassar College'o (New York) prezidentą Mac N. Cracken, 
Berlyno Un-to prorektorių prof. A. Penck ir keletą kitų 
tos rūšies švečių. 

Maloni buvo mūsų Un-to pareiga dokumentuoti savą 
ir visos tautos pagarbą tiems mokslininkams, kurie jau 
buvo daug padarę Lietuvos mokslui ir daug patarnavę lie- 
tuvių tautai. Saviškius Lietuvos mokslo veteranus Joną 
Jablonskį ir Joną Basanavičių Un-to Taryba jau 1922— 
III --14 išrinko Liet. Un-to garbės profesoriais ir nariais. 
Tais pat metais spalių 15 d. į garbės profesorius pakelti 
Aleksandras Dambrauskas — Jakštas ir Jonas Mačiulis— 
Maironis. Tą pačią dieną tas pats aukščiausias Lietuvos 
universitete titulas pripažintas garbingam vokiečių kalbininkui 
prof. Adalbertui Bezzenberger'ui, o veikliam mūsų už okeano 
prieteliui, Amerikos kalbininkui prof. Haroldui H. Bender'iui 
suteiktas lietuvių filologijos daktaratas honoris causa. 

Peržiūrinėjant Un-to Tarybos ir Senato protokolus ir 
susirašynėjimą su Vyriausybe, nelieka abejonės jog mūsų 
Almos mokslo reikalams niekas taip nekliudo, kaip buto, 
reikiamų Un-tui trobesių stoka. Universitetas pirmus gyve- 
nimo metus baigė gaivindamas savą viltį, jog Lietuvos Vyriau- 
sybė darys visa kas galima, idant šį opiausį reikalą patenkintų. 

Prof. Blaž. Čėsnys, 


Un-to Tarybos ir Senato sekretorius. 

Teologijos-Filosofijos Fakultetas. 


Ord. prof. Pranas Bučys, dekanas Ord. prof. Juozas Skvireckis—dė- Ord prot. Jonas Maironis-Ma- 
— dėsto Fundamentalinę Teologiją*). sto Naująjį Įstatymą. 4 čiulis—dėsto Moralę Teologiją. 


Ord. prof. Blažiejus Čėsnys dėsto Ord. prof. Aleksandras Grigaitis Extraord. prof. Pranas Kuraitis, 
Dogmatinę Teologiją. — dėsto Senąjį Įstatymą. sekretorius—dėsto Naujųjų laikų fi- 
losofijos ist. ir Gnoseologiją. 


Extraord. prof. Kazys Šaulys Extraord. prof. Antanas Maliau- Extraord. prof. Antanas Alekna 
— dėsto Kanonų Teisę. skas — dėsto Sociologiją. - dėsto Sen. Bažnyčios ist. ir Religi- 
Ž jų ist. Lietuvoje. 


*) Terminologija visų fakultetų mokslo dalykams palikta tokia, kokią vartoja pats Universitetas. Red. 

Extraord. prof. Pranas Dovidaitis Extraord. prof, Stasys Šalkau- Extraord. prof. Kazys Paltaro- 
—dėsto Religijų Istoriją. skas — dėsto Pedagogiką. kas — dėsto Pastoralę Teologiją. 


Extraord. prof. Juozas Eretas—dė- Extraord. prof. Mečislovas Reinys Docentas Leonas Bistras — dėsto 
sto. Visuotiną Literatūrą. —dėsto Psichologiją. Gamtos Filosoliją. 


Liutuvos Unirans: 


Rimas Jena tas/6-1 (A 


Priv. doc. Alfredas Senn'as—dė- Universiteto Senatas. E doc. p. Morkus Morkelis 
sto Graikų ir lotynų kalbas. — dėsto Patrologiją. 

Humanitarinių mokslų Fakultetas. 


Ord. prof. Mykolas Biržiška, dekanas 
—-dėsto Lietuvių literatūros istoriją. 


Ord. prof. Kazys Būga— dėsto Lie- 
tuvių kalbos morfologiją, fonetiką ir 
lyginamosios kalbotyros elementus, 


Ord. prof. Edvardas Volteris — dėsto 
Latvių literatūrą. 


Ord. prof. Augustinas Voldema- 
ras — dėsto Graikų literatūrą. 


Ord. prof. Vincas Krėvė Mickevi- 
čius—dėsto Slavų literatūrą ir įvadą 
į literatūrą. 


Doc. Marija Rudzinskaitė-Arcima- 
vičienė - dėsto Rytų senovės istoriją. 


Ord. prof. Jonas Jablonskis — dėsto 
Lietuvių kalbą. 


Ord. prof. Jonas Yčas — dėsto Lie- 


tuvos istoriją ir istoriograliją. 


Doc. Jonas Vabalas Gudaitis 
—dėsto Psichologiją. 

Doc. Pranas Augustaliss, sekreto- Doc. Vladas Dubas — dėsto Romanų Doc. Juozas Tumas -— dėsto 
rius — dėsto Anglų literatūrą. literatūrą. Naująją Lietuvių literatūrą. 


Doc. Izidorius Tamošaitis — dėsto Doc. Jonas Strauchas 2 dėsto 
Logiką. 2 Filosofijos įvadą. 


Buvę Karo Mokyklos rūmai, dabar paskirti Universitetui. 


Universiteto Gamtos Tyrimo Stotis (kieme). 

Teisių Fakultetas. 


Ord. prof. Petras Leonas, dekanas — Ord. prof. Elemeras Balogas—dė- Ord. prof. Vladas Mačys — dėsto 
dėsto Teisės enciklopediją ir civilinę sto Romėnų teisę. Civilinį procesą. 
teisę. 


Ord. prof. Augustinas Janulaitis— Ord. vrof. Antanas Kriščiukaitis — Doc. Vaclovas Biržiška, sekreto- 
dėsto Lietuvos teisės istoriją. dėsto Baudžiamąją teisę ir procesą. rius — dėsto Administracinę teisę. 


Doc. Kazys Šalkauskas — dėsto Doc. Mykolas Rėmeris — dėsto Doc. Mikalojus Pokrovskis— dėsto 
Civilinę teisę. Valstybinę teisę. Finansų teisę. 

Doc. Simonas Bieliackinas —dėsto Doc. Antanas Tumėnas — dėsto Doc. Alfonsas Moravskis — Doc. Petras Šalčius—dėsto Politinę 
Civilinę ir prekybinę teisę. Lietuvos valstybinę teisę. dėsto žy ūkį ir Lietuvos ekonomiją. 
inansus. 


Matematikos-Gamtos Fakultetas. 


I „Ord. prof. Vincas Čepinskis, 


Ekstraord. prof. Zigmas Žemaitis, de- S etakiskus — “dšsto' Fiziką. 


kanas — dėsto Matematiką. 


Ord. prof. Petras Juodakis —dėsto 
Organinę chemiją. 


"mol: Konstauts Regelis Ekstraord. prof. Antanas Purė- Ekstraord. prof. Filypas Butkevičius 
d. pak L ą Angjų Geienalią, nas, sekretorius—dėsto Organinę — dėsto Neorganinę ir analizinę 


— dėsto Zoologijų“ chemiją. chemiją. 


74 puslapis ———————— ATSPINDŽIAI 


Doc. Liūdas Vailionis — dėsto Bota- Doc. Julijonas Grauro- Doc. Viktoras Biržiška—dėsto Ti- 
niką. kas—dėsto Analizinę geo- “ krenybių teoriją. 
metriją. 4 


Medicinos Fakultetas. 


Ord. prof. Petras Avižonis, dekanas Ord. prof. Leonas Gogelis Ord. Še5L Petras Raudonikis— 


— dėsto Akių ligas. —dėsto Epizootologiją ir veterina- dėsto Farmaciją ir farmakognoziją. 
rinę bakteriologiją. R 


Ord. prof. Antanas Jurgeliū- 
nas— dėsto Bakteriologiją ir Ord. prof. Jonas Boitas—-dėsto Ope- Ord. prof. Jonas Dzirnė — dėsto 
higieną. racinę chirurgiją ir topografinę anatomiją. Įvadą į chirurgiją. 


ATSPINDŽIAI 75 puslapis 


Ord. prof. Karolis Vagneris—dė- Ekstraord. prof. Vladas Lašas, Ekstraord prof. Juozas Bagdonas 
sto Lyginamąją anatomiją. sekretorius — dėsto Fiziologiją ir — dėsto Įvadą į Vidaus mediciną. 
fiziologinę chemiją. 


Ekstraord. prof. Jurgis Žilin- . Ekstraord. prof. Emilis Vintele- D P Mažylis dėsto Aku- 
skas—-dėsto Anatomiją ir hi- ris—dėsto Bendrąją patologiją ir ak Terija t akokijjų 2 
“ stologiją su embriologija. 'patologinę anatomiją. 


Lietuvos Raudonojo Kryžiaus Klinika, kuri naudojama Medicinos Fakul- 


teto reikalams. 


Medicinos Fakulteto „Anatomikumas“. 


4 numeris 


ATSPINDŽIAI 

Technikos Fakultetas. 


Ord. prof. Pranas Juodelė, dekanas , Ord. prof. Platonas Jankauskas 
—dėsto Statybos medžiagų technologiją. — dėsto Pritaikomąją mechaniką. 


Ekstraord. prof. Kazys Vasiliauskas Ekstraord. prof. Mikas Songai- Ekstraord. prof. Jonas Šimoliūnas 
— dėsto Medžiagų atsparumą ir sta- la—dėsto Architektūrą. — dėsto Statybą ir kelius. 
tybos statiką. 


Doc. Silvestras Grinkevičius—dė- Priv. doc. Jeronimas Šliogeris Priv. doc. Stepas Kolupaila — dėsto 
sto Tiltų fermas ir geležines kon- —dėsto Elektrotechniką. Hidrometriją ir hidrologiją. 
strukcijas. 


4 numeris 


ATSPINDŽIAI 


Lietuvos Universiteto rūmai. 


Alma Mater. 
Salys Šemerys. 


Vilnius — amžinieji mūs Atėnai — 
Pikto priešo okupuotas. 
Tad išguiti keliam liūdną, lėną 
Savo naujo proto puotą. 
Ei maikuė: jauni studentai! 
Vilnius mūsų buvo mūs ir bus. 
Smarkią nuoskriaudą iškentus 
Mūs revanšas bus žvarbus. 
Kauno mūs akiračiui mažoka. 
Nors „mintim į Vilnių kilkim. 
Ankšta čia Kaune, kur dvokia 
Kerpėm, sąšlavom ir silkėm, 
Ei neliūskime, jauni studentai! 
Vilnius mūsų buvo mūs ir bus. 
Smarkią nuoskriaudą iškentus 
Mūs revanšas bus žvarbus. 


Atkakliai varykim mokslo vagą 
Neatbodami į nieką. 
Linksminkimės nuskriaustieji. Dagi 
Parblokštiems pagieža lieka. 
Ei neliūskime, jauni studentai! 
Vilnius mūsų buvo mūs ir bus. 
Smarkią nuoskriaudą iškentus 
Mūs revanšas bus žvarbus. 
Greitai mes sugrįšime į Vilnių 
I sostinę pažadėtą 
Restauruosim seną ir prakilnų 
Vilniaus Universitetą. 
Ei neliūskime, jauni studentai! 
Vilnius mūsų buvo mūs ir bus. 
Smarkią nuoskriaudą iškentus 
Mūs revanšas bus žvarbus. 


IŠ KARO GARSŲ. 


Faustas Kirša. 


1. Su nauju švyturiu. 


O Dieve, su nauju džiaugsmu 
Aš vėl esu prie Tavo kojų 

Ir žemę šventąją Žegnoju, 

Ir naują švyturį imu. 

Gana ligų, gana raudos 

Mes patys kryžiai ir vadovai, 
Tos pačios lūpos — kitai kovai 
Ir darbui nieks nepavaduos. 


„Kaip tyli amžių paslaptis — 


Pilyse ir šiluos klajūnai — 
Dainuojam, kas kapuos nežūna, 
Kaip kartas lydinti akis. 

Kur ves slaptoji nežinia? 

Ar karo mums damoklo kardas? 
Ar žus pasklidęs laisvės skardas 
Ir galia kūpanti minia? 
Nerimastis — silpnų dalia. 
Aušron iškelk atsidūsimą, 
Aprėpki amžiną troškimą — 

Ir laisvės kūnu taps valia! 


Jau mes laimėjom — trenk raktus! 
Iš rūsių kelk žmonėms žinyną — 
Tegul pasaulis dvasią žino, 

Kur kraštas naujas ir skaistus. 


I. Garbės vyrams. 
Jūs išėjote šarvuoti — 
Žydi nuplakta tėvynė... 
Šventai žemei naują klotį 
Nešat, burdami grandinę. 
Ei, jūs vyrai ažuoliniai 
Ne vilionėm einat žemę: 
Laisvė padegė krūtinę, 
Zilos pilys mintį remia. 
Žaizdos lydi jūsų dieną, 
Bet troškimai nenunoko — 
Ant nukalto šalto plieno 
Kraujas laisvės šokį šoka. 
Sunkūs karstai ir vainikai 
Ginklų žemėn neištrenkia. 
Viešpats Kovas jums patiko — 
Vyrai, kovon ženkit, ženkit! .. 

